stanford-oval/wikipedia huggingface dataset:
קלוד ז'וזף
הערות שוליים

1 2 3  Le Ministre des Affaires Étrangères et des Cultes (בצרפתית)
↑  Caitlin Hu, Natalie Gallón, Matt Rivers and Etant Dupain CNN, Haiti's acting prime minister to step down amid power struggle after president's assassination, CNN
1 2  האיטי: מונה ראש ממשלה חדש שבועיים אחרי רצח הנשיא, באתר ynet, 20 ביולי 2021
1 2  Nouveau Premier ministre en Haïti nommé après la démission du gouvernement, www.20minutes.fr (בצרפתית)
↑  Haiti president appoints Claude Joseph as new premier, www.aa.com.tr
↑  Haiti - FLASH : President Jovenel Moïse Assassinated by mercenaries (official) Updated 7am + video - HaitiLibre.com : Haiti news 7/7, www.haitilibre.com
↑  Etant Dupain, Mitchell McCluskey, Sharif Paget and Rob Picheta CNN, Haitian opposition picks interim leader as row over President's term limit intensifies, CNN
קולט

ערך זה עוסק בחברה אמריקאית המייצרת נשק קל. אם התכוונתם למשמעות אחרת, ראו .
| --- | --- |


 נתונים כלליים
 מייסדים:  סמואל קולט 
 תקופת הפעילות:  1855–הווה (כ־169 שנים) 
 חברת אם:  קבוצת קולט CZ 
 מיקום המטה:  מערב הרטפורד 
 קואורדינטות:  41°44′19″N 72°43′23″W﻿ / ﻿41.7385145°N 72.722959°W﻿ / 41.7385145; -72.722959 
 ענפי תעשייה:  תעשיית הנשק 
 מוצרים עיקריים:  כלי ירייה 
  
 www.colt.com
 he
 
אקדח קולט פיתון
קולט חברה לייצור (אנגלית: Colt Manufacturing Company) היא חברה לייצור אקדחים ונשק חם שנוסדה בארצות הברית ב-1847. החברה הגישה בקשה להליך פירוק באמצע יוני 2015 אך ב-2016 החלה בתהליך הבראה וכיום היא בבעלות חברת צ'סקה זברויובקה הצ'כית.
בין מוצריה הידועים נמנים אקדחים תופיים כגון הקולט פיסמייקר, אקדח קולט M1911 ורובי CAR15 וקולט קומנדו. החברה שימשה גם כקבלנית משנה לייצור רובי M16 ורובי M4 קרבין עבור הכוחות המזוינים של ארצות הברית וצבאות אחרים.
היסטוריה

החברה הוקמה בהרטפורד, קונטיקט, ארצות הברית על ידי סמואל קולט, במטרה לייצר אקדחי תופי, שהיו פטנט שהמציא קולט במהלך מלחמת ארצות הברית–מקסיקו. קולט ייצר גם רובים, אך הוציא אותם משימוש עקב הקושי שבייצורם והצריכה המשמעותית יותר של אקדחי התופי, בין היתר על ידי צבא ארצות הברית.
אקדחיו של קולט לקחו חלק בכל מלחמה אמריקנית משנת 1946 ועד היום. עם התפתחות החברה החל קולט לשוב ולייצר רובים, שאף הם הוכנסו לצבא האמריקני ונעשה בהם שימוש נרחב.
ב-2021 נרכשה על ידי חברת צ'סקה זברויובקה (CZ) הצ'כית.
קו מוצרים > אקדחים

קולט ווקר
קולט דראגוון
קולט פיסמייקר (שם רשמי: Colt Single Action Army) - אקדח תופי
קולט M1911 - אקדח חצי-אוטומטי בקליבר 0.45 אינץ'
קולט דיימונדבק ("גב-יהלום")
קולט פיתון - אקדח תופי
קולט קינג-קוברה - אקדח תופי
קולט AGENT - אקדח תופי
קולט נטול-פטיש מודל 1903 - אקדח חצי אוטומטי
קולט 2000
קולט SCAMP - אקדח חצי אוטומטי
קו מוצרים > רובים

קולט-בראונינג M1895 - מכונת ירייה
קולט ACR - רובה סער
קולט CAR15 - רובה סער, גרסת קרבין ל-M16A1
קולט קומנדו - רובה סער מקוצר ללוחמה בשטח בנוי
סמואל קולט
צ'כיה באירוויזיון 2023

צ'כיה השתתפה באירוויזיון 2023, שהתקיים בליברפול שבממלכה המאוחדת, עם השיר "My Sister's Crown" של להקת וסנה. רשות השידור הצ'כית, Česká televize ‏(ČT), הפיקה את הקדם הלאומי של המדינה על מנת לבחור את נציגיה לאירוויזיון.
רקע

קדם לאירוויזיון 2023, צ'כיה השתתפה עשר פעמים מאז הצטרפותה לתחרות בשנת 2007. בשלוש שנותיה הראשונות היא כשלה בניסיון להעפיל לשלב הגמר. באירוויזיון 2009 ביצעה הלהקה הצ'כית Gipsy.cz את השיר "Aven Romale", והגיעה למקום ה-18 והאחרון ללא נקודות. בעקבות המיקום הנמוך אליה הגיעה, רשות השידור הממלכתית בצ'כיה נעדרה מן התחרות בשנים 2010–2014. מאז חזרתה לתחרות בשנת 2015 הצליחה המדינה לעלות שלוש פעמים לגמר. באירוויזיון 2021 שלחה המדינה את בני כריסטו עם השיר "Omaga". הוא הגיע למקום ה-15 בחצי הגמר, ולא העפיל לגמר הגדול. בשנה העוקבת הגיעה להקת We Are Domi למקום ה-22 בגמר התחרות עם השיר "Lights Off"‏.
רשות השידור הצ'כית, Česká televize‏ (ČT), מפיקה מדי שנה את הקדם הלאומי בו יבחרו הנציג והשיר הצ'כי לאירוויזיון. ČT אישרה את השתתפותה באירוויזיון 2023 בספטמבר 2022. מאוחר יותר, באוקטובר, פרסם כי נציג המדינה יבחר באמצעות הקדם הלאומי שמשודר משנת 2009.
לפני האירוויזיון

ESCZ 2023 היה התחרות הלאומית שאורגנה על ידי ČT במטרה לבחור את נציגי המדינה לאירוויזיון הקרוב. חמישה אמנים השתתפו בתחרות, שהתקיימה ב-30 בינואר 2023 במרכז קאווצ'י הורי בפראג. הזוכה נבחר באמצעות הצבעה ציבורית בלבד, וזהותו נחשפה ב-7 בפברואר. את האירוע הגיש הזמר והשחקן הצ'כי אדם מישיק, והיא שודרה בערוץ הטלוויזיה הממלכתי, עמוד היוטיוב של תחרות הזמר של האירוויזיון ובפלטפורמות הסטרימינג של ČT.‏
אמנים יכלו להגיש את מועמדותם לרשות השידור בין התאריכים 2 בנובמבר עד ל-8 בדצמבר 2022. הם נדרשו להיות אזרחי צ'כיה, בעוד שללהקות של עד שישה חברים אחד הסולנים נדרש להחזיק אזרחות צ'כית. רשות השידור קיבלה יותר מ-170 הצעות. תחילה הוכרז כי רק שלושה אמנים יעפילו לשלב הקדם. אולם מאוחר יותר אישר קרישטוף שמל כי הקדם ימנה חמישה מתחרים, שנחשפו ב-16 בינואר 2023.
חמשת המועמדים התחרו בקדם הארצי, והמנצח נקבע באמצעות קולות הקהל בלבד (שילוב של 70% מהקהל הבין-לאומי ו-30% מאזרחי צ'כיה). ההצבעה הייתה פתוחה במשך שישה ימים, מ-30 בינואר עד 6 בפברואר, כשהזוכה נחשף למחרת.
| סדר | אמן | שיר | כותבים | נקודות> אזרחי צ'כיה | נקודות> קהל בין-לאומי | נקודות> סך הכל | מיקום |
| --- | --- | --- | --- | --- | --- | --- | --- |
| 1 | מיילה | "Flood" | מיקאלה צ'ארבטובה | 95 | 504 | 599 | 5 |
| 2 | פאם רביט | "Ghosting" | פיליפ ולשיק, פאמלה נרימניאן | 1,417 | 2,799 | 4,216 | 2 |
| 3 | מרקטה אירגלובה | "Happy" | מרקטה אירגלובה | 184 | 825 | 1,009 | 4 |
| 4 | וסנה | "My Sister's Crown" | פטריציה פוקסובה, טניטה ינקובה, קטרינה וטצ'נקו | 3,501 | 7,083 | 10,584 | 1 |
| 5 | רודאן | "Introvert Party Club" | רודאן טוקה, יאן ואברה, ג'ו דולמן | 501 | 1,494 | 1,995 | 3 |
באירוויזיון

על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. צ'כיה שובצה למחצית השנייה של חצי הגמר הראשון, שיתקיים ב-9 במאי 2023.
לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. צ'כיה שובצה כמדינה ה-13, אחרי אזרבייג'ן ולפני הולנד. ב-11 במאי 2023 ביצעה הלהקה את "My Sister's Crown" על בימת חצי הגמר השני של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. צ'כיה הופיעה כמדינה ה-14, לפני אוסטרליה ואחרי פינלנד.
במופע הגמר, בתום הקראת הניקוד שהעניקו צוותי השופטים, דורג השיר במקום העשירי, עם 94 נקודות. בהצבעת הקהל הוא דורג במקום ה-17, עם 35 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום העשירי, כשבסך הכל זכה ב-129 נקודות.
הערות שוליים

↑  Jiandani, Sanjay (30 בספטמבר 2013). "Eurovision 2014: Czech Republic will not participate in Copenhagen". esctoday.com. ESCToday. נבדק ב-19 בנובמבר 2014. {{cite web}}:  (עזרה)
↑  "Eurovision Song Contest 2022 Grand Final". Eurovision.tv (באנגלית בריטית). EBU. ארכיון מ-14 ביוני 2022. נבדק ב-16 בינואר 2023. {{cite web}}:  (עזרה)
↑  Jiandani, Sanjay (20 באוקטובר 2022). "Czech Republic: CT confirms participation at Eurovision 2023". esctoday.com. ESCToday. ארכיון מ-22 באוקטובר 2022. נבדק ב-16 בינואר 2023. {{cite web}}:  (עזרה)
↑  Adams, William Lee (2 בנובמבר 2022). "Czech Republic: Three acts will make the ESCZ 2023 final". wiwibloggs.com (באנגלית בריטית). Wiwibloggs. ארכיון מ-16 בינואר 2023. נבדק ב-16 בינואר 2023. {{cite web}}:  (עזרה)
↑  "Czech Republic: What to expect at the 'ESCZ 2023' final". eurovision.tv (באנגלית). EBU. 27 בינואר 2023. ארכיון מ-27 בינואר 2023. {{cite web}}:  (עזרה)
↑  Jiandani, Sanjay (4 בינואר 2023). "Czech Republic: 'ESCZ 2023' live national final set for 30 January". esctoday.com. ESCToday. ארכיון מ-16 בינואר 2023. נבדק ב-16 בינואר 2023. {{cite web}}:  (עזרה)
↑  Gannon, Rory (6 בדצמבר 2022). "🇨🇿 Information update regarding ESCZ 2023 revealed". thateurovisionsite.com. That Eurovision Site. ארכיון מ-16 בינואר 2023. נבדק ב-16 בינואר 2023. {{cite web}}:  (עזרה)
↑  "Irglová, Vesna, Rodan, Maella a Pam Rabbit. Diváci opět rozhodnou o zástupci Česka na Eurovizi". ČT24 (בצ׳כית). Czech Television. ארכיון מ-16 בינואר 2023. נבדק ב-2023-01-16. {{cite web}}:  (עזרה)
↑  "Czech Republic: Vesna to Eurovision 2023 with "My Sister's Crown"". Eurovisionworld (באנגלית בריטית). 2023-02-07. ארכיון מ-7 בפברואר 2023. נבדק ב-2023-02-07. {{cite web}}:  (עזרה)
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  "Eurovision 2023: Allocation Draw results". Eurovision.tv (באנגלית). EBU. 2023-01-31. נבדק ב-2023-01-31.
↑  "Eurovision Song Contest 2023 Semi-Final running orders revealed!". Eurovision.tv (באנגלית בריטית). EBU. 2023-03-22. נבדק ב-2023-03-22.
↑  Eurovision 2023 Semi-final 1 Results
↑  Eurovision 2023: Running order in the Grand Final
↑  Eurovision 2023 Results: Voting & Points
קלוד לואי מרי אנרי נאוויה
לקריאה נוספת

A B de Saint-Venant, C Navier, Résumé des leçons données à l'École des ponts et chaussées, Paris, 1864
E F Kranakis, Navier's theory of suspension bridges, From ancient omens to statistical echanics, Acta Hist. Sci. Nat. Med. 39 openhagen, 1987, 247-258
J Langins, From Bélider to Navier through the École Polytechnique: the consolidation of the science of mathematical engineering in France (Spanish, Mathesis 8 (1) (1992), 13-29
Stephen P. Timoshenko, History of Stregth of Materials, Dover 1972, pp 70-80
A Picon, Navier and the introduction of suspension bridges in France, Construction History 4 ,1988, 21-34
קוטולטה

| --- | --- |

 
 מאכלים
 סוג:  מנת בקר 
 מוצא:  איטליה, צרפת 
 מרכיבים עיקריים:  בשר 
 
קוטולטה (באיטלקית: Cotoletta) היא צורה איטלקית של "נתח בשר מצופה בפירורי לחם" (דומה לשניצל) העשוי מבשר עגל. מקור המנה בצרפת בשם côtelette de veau frite, והוא נוצר על ידי השף ז'וזף מנון בשנת 1735. המילה Côtelette בצרפתית פירושו 'צלע קטנה', הכוונה לצלע שנשארת מחוברת לבשר במהלך ואחרי הבישול.
הצרפתים הביאו את המנה לאיטליה ולאוסטריה במהלך המלחמות הנפוליאוניות. המנה הפכה פופולרית באיטליה וקיבלה את השם של "קוטלט המהפיכה הצרפתית" (côtelette révolution française) ולאחר מכן הפכה באיטלקית ל-cotoletta.  ישנן מספר וריאציות, באיטליה כמו גם במדינות אחרות, בשל הפזורה האיטלקית.
איטליה > לומברדיה

Cotoletta alla milanese (קוטולטה נוסח מילאנו) נקרא אחר מקום מוצאו, מילאנו הוא נתח בשר מטוגן בפירורי לחם. נתח הבשר הוא עגל הדומה לשניצל וינאי, אך מטוגנת עם העצם בפנים. הנתח מטוגן באופן מסורתי בחמאה מזוקקת. בשל צורתו, הוא מכונה לעיתים קרובות "אורֵג'ה ד'אלפנט "במילנזית או "אורקיה ד'אלפנטה" באיטלקית, כלומר "אוזן פיל".
איטליה > אמיליה-רומאניה

Cotoletta alla bolognese (קוטולטה נוסח בולוניה) נקרא אחר מקום מוצאו, בולוניה דומה למנה בנוסח מילנו, אבל גבינת פרמזן מומסת וחתיכות פרושוטו מונחות מעל נתח העגל המטוגן.
איטליה > סיציליה

Cotoletta alla palermitana (קוטולטה נוסח פאלרמו) נקרא אחר מקום מוצאו, פאלרמו, דומה לנוסח מילאנו, אבל את בשר העגל מברישים בשמן זית, ואז אופים או צולים אותו במקום לטגן. לעיתים קרובות מערבבים את פירורי הלחם עם פטרוזיליה וגבינת פקורינו, ובשונה מהנתח בנוסח מילאנו, הנתח נוסח פאלרמו לא נטבל בבלילת ביצים, אלא רק בפירורי לחם.
ארגנטינה ואורוגוואי

מנות בשר שונות בפירורי לחם שהוכנו בארגנטינה נוצרו בהשראת ה-cotoletta alla milanese והן ידועות בשם מילנסָה. בארגנטינה ובאורוגוואי מכינים milanesa a la napolitana (מילנסה נוסח נאפולי) בדומה לקוטולטה עם הכנה של גבינה ועגבנייה.
ארצות הברית

Veal Parmigiana (עגל פרמיג'אנה) הוא הכלאה איטלקית-אמריקאית של קוטולטה והמאכל האיטלקי המסורתי parmigiana di melanzane (חצילים בפרמזן), המורכב מנתח עגל מטוגן, אך מוכן באופן דומה ל-parmigiana di melanzane ונתח העגל מחליף את החציל במנה.
לקריאה נוספת

רשימת מנות איטלקיות
רשימת מנות עגל
הערות שוליים

↑  La Science du maître d'hôtel cuisinier, avec des observations sur la connoissance & les propriétés des alimens. Nouvelle édition, revue & corrigée. [By - Menon.] (Dissertation préliminaire sur la cuisine moderne. [By E. Lauréault de Foncemagne.]) (בצרפתית). 1768.
↑  "cotoletta: definizioni, etimologia e citazioni nel Vocabolario Treccani". www.treccani.it. נבדק ב-2023-05-19.
↑  "La cotoletta alla milanese? Un regalo della rivoluzione francese..." Il Sole 24 ORE (באיטלקית). נבדק ב-2023-12-25.
↑  Kostioukovitch, Elena (2009-10-13). Why Italians Love to Talk About Food: A Journey Through Italy's Great Regional Cuisines, From the alps to Sicily (באנגלית). Farrar, Straus and Giroux. ISBN 978-1-4299-3559-3.
↑  "I trucchi per fare una cotoletta alla milanese perfetta, croccante fuori e succosa dentro". Esquire (באיטלקית). 6 בנובמבר 2019. {{cite web}}:  (עזרה)
↑  "Cotoletta alla bolognese" (באיטלקית). accademiaitalianadellacucina.it.
↑  "La cotoletta alla palermitana" (באיטלקית). corriere.it. 10 ביולי 2012. {{cite web}}:  (עזרה)
Vitello alla milanese (עגל בנוסח מילאנו) עם תוספת של ריזוטו בנוסח מילאנו
מילנסה
קומימאנו

| קומימאנו |
| --- | --- |

תקופה
פלאוקן 60–56 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: פינגווינאים
תת־סדרה:: תרופודה
סוג:: קומימאנו
מינים
 Kumimanu biceae  Kumimanu fordycei
שם מדעי
 Kumimanu

קומימאנו (שם מדעי: Kumimanu; ממאורית: "עוף מפלצתי") הוא סוג של פינגווין קדום, שחי לאחר הכחדת הקרטיקון הגדולה, במהלך הפלאוקן המוקדם שלפני 60 עד 56 מיליון שנה מזמננו.
הפינגווין נמצא בניו זילנד על סמך מאובנים שזוהו בבחוף האמפדן שאזור אוטגו, האי הדרומי בידי החוקר אלן טניסון ותואר ב-2017 בידי החוקרים: Mayr‏, Scofield‏, De Pietri וטניטון. הסוג מכיל 2 מינים: Kumimanu biceae שתואר ב-2017 ו-Kumimanu fordycei שתואר ב-2023 להוקרת החוקר Ewan Fordyce, שנפטר באותה שנה.
הקומימאנו היה גדול בהרבה ממרבית הפינגווינים החיים כיום, למעשה אחד הפינגווינים הגדולים ביותר מעולם במשקל מוערך של 148 עד 159.7 ק"ג וגובה של 1.6 מטרים, מה שהופך אותו לגדול מאדם בוגר. עם זאת יש לציין שמרבית השלדים מורכבים משרידים מקוטעים המקשים לשלב את האורך הכולל, אלא רק הערכה כללית בהתייחס לפינגווינים קיימים.
למרות תפוצת הפינגווין הוא התאים לאקלים הסובטרופי ששרר במהחל הפלאוקן בחצי הכדור הדרומי ולצידו נמצאו עוד פינגוויניים גדולים, צבי ים ודגים גדולים. הדגים הגדולים הללו נטרפו כנראה בידי הפינגווינים שאכלו רבים מהם לתמיכה בגודלם כשגודלם עזר להם להתגבר על הטרף.
הערות שוליים

↑  Mayr, Gerald; Scofield, R. Paul; De Pietri, Vanesa L.; Tennyson, Alan J. D. (12 December 2017). "A Paleocene penguin from New Zealand substantiates multiple origins of gigantism in fossil Sphenisciformes". Nature Communications. 8 (1): 1927. doi:10.1038/s41467-017-01959-6. PMC 5727159. PMID 29233963.
↑  Ksepka, Daniel T.; Field, Daniel J.; Heath, Tracy A.; Pett, Walker; Thomas, Daniel B.; Giovanardi, Simone; Tennyson, Alan J. D. (8 February 2023). "Largest-known fossil penguin provides insight into the early evolution of sphenisciform body size and flipper anatomy". Journal of Paleontology: 1–20. doi:10.1017/jpa.2022.88. ISSN 0022-3360. S2CID 256709376.
קן (בובה)

קן הוא בובה ממין זכר, אשר מהווה בן זוג לברבי ומיוצרת על ידי חברת מאטל. את קן החלו לייצר ב-11 במרץ 1961 שנתיים אחרי ששיווקו את בובת הברבי.
הוא נקרא על שם קנת הנדלר בנם של רות ואליוט הנדלר.
גזרתו ומבנה גופו של קן קיבל ביקורת על כך שהוא אינו ריאליסטי.
כשהחלו בייצור של הבובה ראשו היה יכול לזוז רק ימינה ושמאלה ושיערו של קן היה עשוי מלבד אך לאחר מכן הוחלף בשיער מפלסטיק. בובה של חברו הטוב של קן שנקרא אלן שרווד, יוצרה לראשונה ב-1964.
בפברואר 2004 קן וברבי נפרדו בהודעה רשמית שיצאה מטעם חברת מאטל, אך ב-2011 החל שיווקו מחדש.
דמותו של קן הופיעה בסרט "צעצוע של סיפור 3", ובסדרה "ברבי בבית החלומות".
בסרט הלייב אקשן "ברבי" דמותו של קן גולמה על ידי השחקן ראיין גוסלינג.
צה"מ טאקו (N38)

| --- | --- |

 תיאור כללי
 סוג אונייה:  צוללת 
 צי:  הצי המלכותי הבריטי 
 סדרה:  הצוללות מסדרת T 
 ציוני דרך עיקריים
 מספנה:  קאמל לירד 
 מלחמות וקרבות:  מלחמת העולם השנייה 
 מידות
 אורך:  84 מ' 
 רוחב:  8.08 מ' 
 
צה"מ טאקו הייתה צוללת בריטית מסדרה T שנבנתה על ידי קאמל לירד, בבירקנהד. בנייתה החלה ב־18 בנובמבר 1937 והיא נכנסה לשירות ב-3 באוקטובר 1940.
הטאקו שירתה בתקופת מלחמת העולם השנייה במים הטריטוריאליים הבריטים, בים התיכון ובאזור סקנדינביה.
פעילות במים הטריטוריאליים הבריטים

באפריל 1940, טעתה בזיהוי האוניה אשנטי כמשחתת גרמנית וירתה לעברה מספר טילי טורפדו שהחטיאו.
בהתקפה על שיירה גרמנית בחודש מאי, פגעה בסירת הטורפדו הגרמנית מֶייווה (Möwe).
בנובמבר פתחה במתקפה כושלת על המכלית הגרמנית גדניה.
פעילות בים התיכון

הוצבה בים התיכון ב-1941, שם הטביעה מספר רב של אוניות, בהן:
אוניות הסוחר האיטלקיות: קליארי וסילביו סקרוני
ספינת הנוסעים/מטען האיטלקית קלדיאה
מובילת התחמושת הגרמנית טילי LM רוס
שולת מוקשים האיטלקית וינסנסו פ'
המכליות האיטלקיות ארקה ודלפין
ספינות המפרש היווניות ניקי, לורה
ספינה קטנה לא מזוהה
כמו כן הצוללת ניסתה לתקוף את ספינת הסוחר הגרמנית Menes והמכלית האיטלקית Cerere, אך לא פגעה בהן.
פעילות בסקנדינביה

הוצבה מול חופי סקנדינביה בשנת 1944.
הטביעה את אוניות הסוחר הגרמנית ריינהאוזן והנס בורנהופן, ופגעה קשות בספינת המשא הגרמנית הרם פריצן.
בחודש מרץ תקפה שיירה, אך החמיצה את מטרתה, אונית משא של הקריגסמרינה.
צה"מ טאקו נפגעה ממוקש ימי באפריל 1944.
בנובמבר 1946 נמכרה לגריטה ופורקה בדרום ויילס.
לקריאה נוספת

Akermann, Paul (2002). Encyclopaedia of British Submarines 1901–1955 (reprint of the 1989 ed.). Penzance, Cornwall: Periscope Publishing. ISBN 1-904381-05-7.
Bagnasco, Erminio (1977). Submarines of World War Two. Annapolis, Maryland: Naval Institute Press. ISBN 0-87021-962-6.
Caruana, Joseph (2012). "Emergency Victualling of Malta During WWII". Warship International. LXIX (4): 357–364. ISSN 0043-0374.
Chesneau, Roger, ed. (1980). Conway's All the World's Fighting Ships 1922–1946. Greenwich, UK: Conway Maritime Press. ISBN 0-85177-146-7.
Kemp, Paul J. (1990). The T-class Submarine: The Classic British Design. Annapolis, Maryland: Naval Institute Press. ISBN 1-55750-826-7.
McCartney, Innes (2006). British Submarines 1939–1945. New Vanguard. Vol. 129. Oxford, UK: Osprey. ISBN 1-84603-007-2.
הערות שוליים

↑  Lawson, Siri Holm. "M/S Moshill". Warsailors.com. נבדק ב-23 בדצמבר 2009. {{cite web}}:  (עזרה)
↑  HMS Taku, Uboat.net
פירוק ביולוגי מיקרוביאלי

צילום מיקרוסקופ אלקטרונים של ארטרובקטר כלורופנוליקוס (Pseudarthrobacter chlorophenolicus), חיידק קרקע המסוגל להתקיים ולפרק ריכוזים גבוהים של 4-כלורופנול.
פירוק ביולוגי מיקרוביאלי הוא תהליך של מחזור והשבה לטבע של חומרים א-ביוטיים שמקורם בעולם החי והדומם. חלק מהחומרים הא-ביוטיים קשים לפירוק וקיים קושי למחזרם. פירוק מיקרוביאלי עושה שימוש בתהליכים אנזימטיים שמקורם בחיידקים קסנוביוטים (Xenobiotic bacteria) המצויים במיקרוביוטה הטבעית של מקום הפירוק. המיקרוביוטה בעלת יכולת השרדות בסביבה קיצונית ויכולת לנצל את חומרי הפירוק לצורכי בניה והפקת אנרגיה.
הטכנולוגיות המודרניות של מעלות את ריכוזי החומרים הקשים לפירוק המהווים מקור לזיהום סביבתי של מקורות המים, הקרקעות והאוויר. לשם כך, פותחו טכנולוגיות שונות המשתמשות באמצעים שונים, וביניהם תהליכים ביולוגיים מבוקרים לטיהור מי-שפכים, לטיפול במי נהרות ומי ים ולטיפול בקרקעות הסמוכות לאזורים תעשייתיים או למכרות שבאו במגע עם מי-השפכים או שנפגעו מזיהום אווירני.
פירוק ביולוגי אווירני

פירוק ביולוגי אווירני הוא תהליך אנזימטי-קטאבולי של פירוק מזהמים כימיים על ידי מיקרואורגניזמים בנוכחות חמצן. המיקרואורגניזמים עברו תהליכי הסתגלות לסביבה קשה הקרויה סביבה קסנוביוטית (Environmental xenobiotic) וכן עברו תהליכי אבולוציה מטבולית המאפשרים פירוק חומרים אלה. הכמות ההולכת וגדלה של נתוני המבנים הגנומיים של החיידקים מאפשרת הבנת הבסיס הגנטי והמולקולרי של היכולת המטבולית לנטרול מזהמים אורגניים הידועים כקשים לפירוק. תרכובות ארומטיות (aromatic compounds) הן בין המזהמים העמידים ביותר לפירוק ביולוגי.
מחקרים גנומיים מעמיקים נעשו בשני חיידקים: (Burkholderia xenovorans) LB400, חיידק בעל יכולת לפרק חומרי הדברה אורגניים מכלורנים, ותרכובות של ביפנילים מכלורנים (polychlorinated biphenyls), ו-RHA1 (Rhodococcus). מדובר בשניים מהגנומים הבקטריאליים מהגדולים ביותר שרוצפו עד כה באופן סופי. מחקרים אלה סייעו להרחיב את הבנת מהות תהליכי הקטבוליזם בחיידקים, את כושר ההסתגלות הפיזיולוגית הלא-קטבולית לתרכובות אורגניות, ואת תהליך ההתפתחות של גנומים גדולים בחיידקים.
פירוק ביולוגי אל-אווירני

פירוק ביולוגי אל-אווירני הוא תהליך של פירוק מזהמים כימיים על ידי מיקרואורגניזמים ללא נוכחות חמצן. קיומם של תהליכי פירוק ביולוגי של פחמימנים ושל תרכובות הלוגניות בטבע בהיעדר חמצן הוטלו בספק במשך תקופה ארוכה. גילויים של חיידקים אנאירוביים מפרקי פחמימנים שהתגלו במהלך העשורים האחרונים סיפק הוכחה חד-משמעית לקיום תהליכים אלו בטבע. המחקרים בתחום כללו בעיקר פירוק תרכובות קושרות כלור, אולם מחקרים עדכניים חשפו דה-הלוגניזציה של ברום ויוד בחומרי הדברה ארומטיים. בנוסף, הוכח כי קיימות גם ראקציות אחרות שהן ראקציות חיזור אביוטי, המתבצעות על ידי מינרליים בקרקע. ראקציות אלה מנטרלות קוטלי עשבים (herbicides) הבנויים על בסיס אנילין בסביבה אל-אווירנית מהר יותר בהשוואה לסביבה אווירנית.
פרוק של תרכובות נפתלן על ידי מספר גזעי חיידקים גרם חיוביים: Bacillus naphthovorans strain MN‐003, Micrococcus sp. str. MN‐006 can also grow on benzene. u-,Staphylococcus sp. str. MN‐0.05 התגלה במשקעים ימיים מזוהמים בנפט גולמי
תגובות ביוכימיות חדשות שהתגלו מאפשרות את המסלולים המטבוליים המתאימים, אך ההתקדמות בהבנה המולקולרית של חיידקים אלו הייתה איטית למדי, מכיוון שמערכות גנטיות אינן ישימות בקלות עבור רוב החיידקים. עם היישום הגובר של הגנומיקה בתחום האקולוגיה המיקרוביאלית (ecological microbiology), התאפשרו תובנות מולקולריות לגבי התכונות המטבוליות החדשות. מספר רצפי גנום מלאים נקבעו במהלך השנים האחרונות מחיידקים המסוגלים לפרק מזהמים אורגניים בתהליכים אנאירוביים. הגנום של זן של החיידק Aromatoleum aromaticum הפקולטטיבי EbN1, הכולל ~4.7 מגה-ביט, היה הראשון שנקבע עבור מפרק פחמימנים אנאירובי בהם שימש טולואן או אתיל-בנזן כסובסטראט. רצף הגנום חשף כשני תריסרים (כולל מספר paralogs) המקודדים לרשת קטבולית מורכבת לפירוק אנאירובי ואירובי של תרכובות ארומטיות. רצף הגנום מהווה בסיס למחקרים עדכניים על ויסות של מסלולים ומבני אנזימים.
גנומים נוספים של חיידקים המפרקים פחמימנים בסביבה אנארובית הושלמו עבור החיידק מחזר הברזל Geobacter metallireducens והחיידק Dechloromonas aromatica המחזר את הפרכלוראט. גנומים מלאים קודדו גם עבור חיידקים אנאירוביים מפרקי פחמימנים הלוגניים על ידי תהליך של נשימה הלוגנית: הגנום של זן Dehalococcoides ethenogenes 195 ו-Dehalococcoides זן CBDB1, שגודלו ~1.4 מגה-ביט, והגנום של זן Y51 Desulfitobacterium hafniense שגודלו ~5.7 מגב-ביט. התכונה המאפינת את החיידקים הללו הוא נוכחותם של גנים פרלוגיים (Paralogous genes) מרובים עבור דה-הלוגנאזות מחזרות, מה שמרמז על ספקטרום דה-הלוגניזציה רחב יותר של האורגניזמים מכפי שהיה ידוע בעבר. יתר על כן, רצפי גנום סיפקו תובנות לגבי האבולוציה של תהליך הדה-הלוגנציה המחזרת ואסטרטגיות שונות להתאמת נישה. החיידקים האלו הם היחידים בעלי יכולת לפרק דיגוקסינים מכלורנים, תרכובות של PCB, ולהפוך טטרה-כלורואתן לאתן. חלק מהאורגניזמים האלה, כמו חיידקי Desulfitobacterium chlororespirans המבצע נשימה הלוגנית בנוכחות סובסטראט על בסיס כלורופנולים (chlorophenols). הם יכולים להשתמש גם בתרכובות ברום מסוימות, כגון קוטל העשבים ברומוקסיניל ובמטבוליט העיקרי שלו כמקבלי אלקטרונים המיועדים לצמיחה. גם תרכובות של יוד עשויות לעבור תהליך של דה-הלוגנציה, אם כי תהליך זה עלול שלא לספק את הצרכים המטבוליים של החיידק כמקבל אלקטרונים.
זמינות ביולוגית, כימוטקסיס והובלה של מזהמים

זמינות ביולוגית היא כמות החומר הנגיש מבחינה פיזיוכימית למיקרואורגניזמים והיא הגורם העיקרי לפירוק ביולוגי יעיל של מזהמים. חוקרים הראו כי למעט חמר קאוליניט, רוב מיני החמר האטו את הפירוק הביולוגי של פיקולין-2 (Picoline), על ידי החיידק ארתרובקטר (Arthrobacter) זן R1, כתוצאה מספיחתו לחרסית. כימוטקסיס, או תנועה מכוונת של אורגניזמים בעלי כושר תנועתי על מנת להתקרב או להתרחק מכימיקלים בסביבה היא תגובה פיזיולוגית שעשויה לתרום לקטאבוליזם יעיל של מולקולות בסביבה. קיימים גם מנגנונים להצטברות תוך-תאית של מולקולות ארומטיות באמצעות מנגנוני הובלה שונים.